|  |
| --- |
| УРЕДБАО КРИТЕРИЈУМИМА ЗА ОБРАЧУН НАКНАДЕ ЗА АМБАЛАЖУ ILI УПАКОВАН ПРОИЗВОД И ОСЛОБАЂАЊЕ ОД ПЛАЋАЊА НАКНАДЕ, ОБВЕЗНИЦИМА ПЛАЋАЊА, ВИСИНИ НАКНАДЕ, КАО И О НАЧИНУ ОБРАЧУНАВАЊА И ПЛАЋАЊА НАКНАДЕ ("Сл. гласник РС", бр. 8/2010 и 22/2016) |

**Члан 5**

Накнада из члана 3. ове уредбе обрачунава се према испуњености националних циљева управљања амбалажом и амбалажним отпадом, и то:

1) општих циљева за поновно искоришћење и рециклажу амбалажног отпада без обзира на врсту амбалаже и;

2) специфичних циљева за рециклажу амбалажног отпада према врсти амбалаже.

Накнаду из члана 3. ове уредбе чини збир накнаде за опште циљеве за поновно искоришћење и рециклажу амбалажног отпада и накнаде за специфичне циљеве за рециклажу по врстама амбалаже:

Накнада = Накнада (општи циљеви) + Накнада (специфични циљеви)

Обрачун накнада за опште и специфичне циљеве се врши према следећим формулама:

1. Општи циљеви за поновно искоришћење и рециклажу амбалажног отпада:

Накнада (општи циљеви) = Н x (ПИ - Опи) + Н x (Р - ΣOR ј), при чему је:

ПИ = цПИ x Т

Р = цР x Т

Н = коефицијент накнаде за поновно искоришћење и рециклажу 1кг амбалажног отпада, изражен у динарима

цПИ = проценат поновног искоришћења амбалажног отпада утврђен као општи циљ за сваку годину

цР = проценат рециклаже амбалажног отпада утврђен као општи циљ за сваку годину

Р = количина амбалажног отпада коју је неопходно рециклирати према општем циљу, изражена у килограмима

ПИ = количина амбалажног отпада коју је неопходно поновно искористити

Опи = укупна количина амбалажног отпада који је поновно искоришћен, изражена у килограмима

ΣOR ј = укупна количина амбалажног отпада који је рециклиран, изражена у килограмима (ј = стакло, папир/картон, метал, пластика, дрво, као и/или други амбалажни материјали)

Т = укупна количина амбалаже која је пласирана на тржиште у току године изражена у килограмима

Ако је количина амбалажног отпада који је поновно искоришћен већа од количине коју је неопходно поновно искористити тј. ако је Опи > ПИ, израз (ПИ - Опи) се узима да је једнак 0 (нули).

Ако је количина амбалажног отпада који је рециклиран већа од количине коју је неопходно рециклирати тј. ако је ОР > Р, израз (Р - ОР) се узима да је једнак 0 (нули).

2. Специфични циљеви за рециклажу амбалажног отпада:

Накнада (специфични циљеви) = Σ(Ри - ОР и) x НР и, при чему је:

НР и = коефицијент накнаде за рециклажу 1кг амбалажног отпада према врсти амбалаже, изражен у динарима (и = стакло, папир/картон, метал, пластика и/или дрво)

Ри = количина амбалажног отпада према врсти амбалаже коју је неопходно рециклирати према специфичном циљу, изражена у килограмима (и = стакло, папир/картон, метал, пластика и/или дрво)

ОР и = количина амбалажног отпада према врсти амбалаже која је рециклирана, изражена у килограмима (и = стакло, папир/картон, метал, пластика и/или дрво).

Ако је количина амбалажног отпада који је рециклиран већа од количине коју је неопходно рециклирати тј. ако је ОР и > Ри, израз (Ри - ОР и) узима се да је једнак 0 (нули).

**Члан 6**

Коефицијенти накнаде за поновно искоришћење и рециклажу, као и коефицијенти накнаде за рециклажу по врстама амбалаже, за 1кг амбалажног отпада, изражени у динарима, дати су у следећој табели:

|  |  |
| --- | --- |
| Коефицијент накнаде | [РСД/ кг] |
| Н | 38,0 |
| НР стакло | 9,5 |
| НР метал | 14,25 |
| НР папир | 3,0 |
| НР пластика | 38,0 |
| НР дрво | 7,1 |